section_heading: Tehnički i Skriveni uređaji
paragraph_text: Tehnički uređaji (TM) i Skriveni uređaju (HM) koriste se pri učenju Pokémona novim napadima. Tehnički uređaji daju se pronaći u prirodi i u prodavaonicama, no daju se iskoristiti samo jednom. Skriveni uređaji veoma su rijetki i mogu se koristiti i izvan borbe, pod uvjetom da je igrač pobijedio određenog Vođu dvorane. Skriveni se uređaji, ne nalik Tehničkim uređajima, daju iskoristiti nebrojeno mnogo puta. Također, oni su često ključni u napretku tijekom određenog dijela igre. Primjerice, Pokémon koji zna tehniku Surfanja (Surf) moći će prenijeti igrača do otočnih gradova. Kada Pokémon nauči tehniku putem ove vrste uređaja, ne može ju zamijeniti ili izbrisati. Počevši s generacijama Gold i Silver, igraču postaje dostupan neigrivi lik koji je sposoban izbrisati bilo koju tehniku znanu određenom Pokémonu.